

**ИЗИСКВАНИЯ КЪМ ПРЕДОСТАВЯНИТЕ СТУДИИ ЗА ПУБЛИКУВАНЕ**

С предоставянето на студия за публикуване, авторът/авторите гарантират, че ръкописът е тяхна собствена, оригинална работа и че той не е бил публикуван преди това, нито се разглежда за публикуване другаде. Те също така гарантират, че източниците на всички идеи и/или думи в ръкописа, които не са техни собствени, са правилно посочени чрез подходящи библиографски препратки и използване на цитати.

Редакцията може да извършва съкращения и други несъществени промени в текста. Обемът трябва да бъде между 20 и 99 стандартни страници (по 1800 знака на всяка страница).

Ръкописът се подава изключително в електронен формат на електронната поща на *Научните трудове* nt-uf@uni-plovdiv.bg в указания от редакцията срок. Обичайно той е до 30 септември на текущата година, освен ако не бъде удължен.

**ОФОРМЯНЕ НА МАТЕРИАЛА**

**Преди основния текст**

**Тема** **на български и на английски език:** Times New Roman, size 14, Bold, Centered, Caps Lock

**Име и фамилия на автора** **на български и на английски език:** Times New Roman, size 12, Bold

**Заемана длъжност, научна степен, университет/институция** **на български и на английски език:** Times New Roman, size 12

**Резюме** **на български и на английски език** - до 200 думи всяко, Times New Roman, size 12

**Ключови думи** **на български и на английски език** - не повече от 10, Times New Roman, size 12

**Основен текст на материала:** Times New Roman, size 12, междуредие 1.5, justify

**Номерация на страниците:** Times New Roman, size 10, Bottom of page, Plain Number 3

**Бележки под линия:** от типа **footnotes**, Times New Roman, size 10

**КРАТКИ ПРАВИЛА ЗА БИБЛИОГРАФСКО ОПИСАНИЕ**

 **1.** Книги: Фамилия на автора, инициали (ако има и други автори, те се записват с инициали, последвани от фамилия). Наименование на книгата. Място на издаване, издателство, година, страница(и).При повече цитирани страници се пропуска ,,с.“, съответно “p.” или “S.”.

Пример: Лазаров, К. Административен процес. С., Сиела (Lazarov, K. Administrativen protses. S., Ciela), 2013, с. 5.

При издания с повече от двама автори може да се посочи един от тях, като се добави означението ,,и др.“. Пример: Сталев, Ж. и др. Българско гражданско процесуално право. Десето преработено и допълнено издание. С., Сиела (Stalev, Zh. i dr. Balgarsko grazhdansko protsesualno pravo. Deseto preraboteno i dopalneno izdanie. S., Ciela), 2020, 101-133.

**2**. Статии от списания: Фамилия на автора, инициали (ако има и други автори, те се записват с инициали, последвани от фамилия). Наименование на статията. - Наименование на списанието, година, номер на книжката, страница(и). При повече цитирани страници се пропуска ,,с.“.

Пример: Димитрова, Р. Европейската валута - утвърждаване и наказателноправна защита. - Съвременно право (Dimitrova, R. Evropeyskata valuta - utvarzhdavane i nakazatelnopravna zashtita. - Savremenno pravo), 2009, № 3, 47-59.

**3.** Статии (доклади) от сборници: Фамилия на автора, инициали (ако има и други автори, те се записват с инициали, последвани от фамилия). Наименование на статията (доклада). *В:* Наименование на сборника. Място на издаване, издателство, година, страница(и). При повече цитирани страници се пропуска ,,с.“.

Пример: Стоянов, Л. Логико-философски трактат. – В: Стоянов, Л. Избрани съчинения. С., Наука и изкуство (Stoyanov, L. Logiko-filosofski traktat. – V: Stoyanov, L. Izbrani sachinenia. S., Nauka i izkustvo), 1988, с. 7.

**4.** Речници: Наименование на речника. Място на издаване, издателство, година, том, страница(и). При повече цитирани страници се пропуска ,,с.“.

**5.** При поредни (второ и следващи) позовавания на вече цитиран текст вместо заглавието му се пише „Цит. съч.“ (на лат. “Op. cit.”).

Пример: Еленков, Ив. Цит. съч., с. 309

„Пак там.“, съответно “Ibid.“ или “Ibidem.“, се пише тогава, когато следващата бележка е от същия източник и страница.

**6.** При поредни (второ и следващи) позовавания на вече цитиран текст, когато от същия автор са цитирани и други текстове се изписват: авторът, част от заглавието, многоточие (...) запетайка и номер на страницата.

Пример: Василев, Л. Записки по ..., с. 51.

**7.** Данните за нормативните актове и за обнародването на нормативните актове в ,,Държавен вестник” се цитират съгласно посочения тук пример:

Примери: чл. 31, ал. 2, б. а), т. 3, пр. 1 ЗСВ

Закон за съдебната власт, обн. ДВ, бр. 42 от 17 май 2005 г.

**8.** Когато цитирането в текста не е от оригинала, а чрез друго произведение, се пише: ,,Цит. по:” (на лат. “q.v.” или “qv.”). След двуеточието се посочва ползваният от автора **пряк** източник.

**9.** **Важно** изискване при оформянето на материала е транслитерацията на цитираната литература, която **не** е на език от латинската група. Прави се **само при първо** цитиране. Транслитерираният текст се поставя в кръгли скоби **преди** посочване на годината на издаване.За българска литература тя се извършва чрез  използване на <https://slovored.com/transliteration/>  по следния модел:

- Огнянова, Н. Медиите в света на постистината и ролята на правото. – В: Огнянова, Н. Юбилеен сборник 20 години Катедра „Европеистика“, С., УИ „Св. Климент Охридски“ (Ognyanova, N. Mediite v sveta na postistinata i rolyata na pravoto. – V: Ognyanova, N. Yubileen sbornik 20 godini Katedra „Evropeistika“, S., UI „Sv. Kliment Ohridski“), 2019, с. 347;

- Григоров, Г. Електронен документ - понятие и приложно поле в гражданското и търговското право. - Търговско право (Grigorov, G. Elektronen dokument- ponyatie i prilozhno pole v grazhdanskoto i targovskoto pravo. - Targovsko pravo), 2001, № 4, 60-66;

- Вълчев, Д. Лекции по обща теория на право. Втора част. С., Сиела (Valtchev, D. Lektsii po obshta teoria na pravo. Vtora chast. S., Ciela), 2019, с. 24.

**Пловдив, март 2025 г.**

**Научни трудове – Пловдивски университет ,,Паисий Хилендарски“.**

**Книга 7. Право**